钦定古今图书集成/明伦汇编/官常典/第089卷 > 盛宣王琦
## 钦定古今图书集成/明伦汇编/官常典/第089卷 > 盛宣王琦

按《唐书》本传，“盛宣王琦既封，领扬州大都督。帝之西，
诏为广陵大都督、淮南江东、河南节度大使，以刘汇
为副，李成式为副大使，琦不行。”广德二年薨，赠太傅。
子偿封真定王，佩武都王，俗徐国公，系许国公。
按《旧唐书》本传，盛王琦，元宗第二十一子也，寿王母
弟，初名沐，十五年三月封为盛王，当年遥领扬州大
都督。二十年，加开府仪同三司，馀如故，改名琦。天宝
十五年六月，元宗幸蜀，在路除琦为广陵大都督，仍
领江南东路及淮南、河南等路节度、支度、采访等使，
以前江陵大都督府长史刘汇为之副，以广陵长史
李成式为副大使、兼御史中丞。琦竟不行。广德二年
四月薨，赠太傅。天宝末，有子封王者二人，偿“《真定郡
王》、太常卿同正员；佩封《武都郡王》，殿中监同正员。”